|  |  |  |  |
| --- | --- | --- | --- |
| **נהלי המרכז הרפואי דורות -נתניה**  **תחום: מנהל** | |  | |
| **פרק**: **מדיניות** | **תקן JCI: FMS4 ME3** | **תאריך הוצאה:** | **תוקף הנוהל:** |
| **שם הנוהל: בטיחות בהעסקת קבלנים ונותני שרות** | | **מספר נוהל:** | |
| **מס' גרסה** : 1 | **תאריך עדכון קודם:** | **עמוד: 1** | **מתוך: 23** |

|  |  |  |  |
| --- | --- | --- | --- |
| **תאריך** | **פרק** | **סעיף** | **מהות השינוי** |
|  |  |  |  |

**טבלה לשינוי גרסה**

* נוהל זה נכתב בלשון זכר, אך מתכוון לשני המינים.

**תוכן הנוהל:**

1. מדיניות הארגון/היחידה
2. רקע כללי לנוהל
3. מטרת הנוהל
4. הגדרות ומושגים
5. סמכות ואחריות
6. הנחיות ביצוע
7. רישום ודיווח
8. מעקב ובקרה
9. אחריות יישום והטמעת הנוהל
10. נספחים
11. סימוכין
12. תפוצה
13. **מדיניות הארגון/היחידה:**
    1. מדיניות המרכז הרפואי "דורות" היא לשמור על סביבה בטוחה עבור כל המאכלסים אותו בכל נקודת זמן.
    2. בית החולים מחויב לדרישות החקיקה ולהנחיות המקצועיות של אגף הפיקוח על העבודה והמוסד לבטיחות וגיהות.
    3. בית החולים דורש מכל מי שעובד בתחומו לעמוד בדרישות החוק ותקנות ולהתחייב להקפדה על הוראות הבטיחות הנהוגים במרכז הרפואי.
14. **רקע כללי לנוהל**:
    1. קבלנים ונותני שרות חיצוניים (להלן קבלנים), המועסקים ישירות או בעקיפין ע"י המרכז הרפואי "דורות" אמורים להיות מודעים להשלכות של מעשיהם בשטח המרכז ושלוחותיו ולהכיר את הסיכונים המיוחדים הכרוכים במקום בו הם עובדים או חולפים.
    2. בעת העסקת קבלנים בשטח בית החולים, הפגיעות בעובדי הקבלנים, בציבור או בעובדי המרכז, עלולות להסתיים בנכויות וכן בנזקים כלכליים ישירים ועקיפים לבית החולים.
15. **מטרה:**
    1. קביעת הסדרי בטיחות בעת העסקתם של קבלנים ונותני שרות.
    2. מניעת תאונות ונזקי גוף או רכוש בעת העסקתם של קבלנים בשטח המרכז הרפואי.
16. **הגדרות ומושגים:**
    1. **"קבלן וקבלן ראשי "** : מי שהוזמן ע"י המרכז הרפואי לבצע עבודה או שירות במקום הנתון לפיקוח ולשליטת המרכז לעניין הנוהל הנוכחי פעילות הנקשרת לנושאי בטיחות וגהות כגון:

* קבלני בינוי ותחזוקה.
* קבלני ניקיון, גינון וחצר.
* ספקי מכונות, מתקנים, שירותים.
  1. **"קבלן משנה":** מי שהתקשר בהסכם חוזי עם קבלן/קבלן ראשי לבצע עבודות או לספק חומרים או שירותים, במסגרת התקשרות של הקבלן/קבלן ראשי עם בית החולים.
  2. **"עובד כ"א (outsourcing)":** עובדים המועסקים מבחינת יחסי עובד-מעביד ע"י קבלן כ"א, אולם מסופחים לעבודה ביחידות בית החולים בניהול ישיר של מנהלי בית החולים.

עובדים אלה כפופים לכל דרישות וכללי הבטיחות וגהות כשאר עובדי המרכז הרפואי.

* 1. **"עבודות בניה" :** עבודות הכנה לבניין, עבודות להתקנת תשתיות, הקמת בנין, הריסתו, שינויו, תיקון מבנהו, לרבות קישוט וניקוי חיצוני של המבנה.
  2. **"עבודות בניה הנדסית" :** בנית מוביל מים, קו צינורות, גשר, מנהרה, מוביל ביוב, מכון ביוב, דרך, מגרש חניה, קיר מגן, קיר תומך, תעלה, בור, מתקן אגירה, כולל שינוי מבנם ותיקונם.
  3. **"עבודות הנדסה בנאיות":** בניה, לרבות בניית פנים, סלילת כבישים, הקמת גשרים, ביוב, ניקוז, בניית נמלים ובניית מפעלי מים.
  4. **"נותן שרות" :** אדם או חברה אשר מספק טובין או שירות למרכז.
  5. **"שרות" :** אחזקה, ביקורת, בדיקה, תיקון של ציוד או טובין בבעלות המרכז או שברשותו או שבשימושו.

1. **סמכות ואחריות:**
   1. **האחריות** לקיום נוהל זה מוטלת על מנהל היחידה שהזמין את עבודת הקבלן, אלא אם כן נאמר אחרת בהסכם התקשרות.
   2. **בסמכות** מנהל היחידה המזמינה את עבודת הקבלן/ממונה בטיחות להפסיק את עבודתו מיד במקרה של הפרה חמורה של הוראות בטיחות.
   3. **באחריות** מזמין העבודה להדריך את הקבלן בהתאם להוראות נספח 10.2 לוודא רישיונות נדרשים על פי חוק ולהחתימו על "נוהל בטיחות בעבודת קבלן". עתק החתימה על הנוהל יש להעביר לממונה בטיחות.
   4. **באחריות** הגורם המזמין לזמן את הקבלן לבירור בכל מקרה שנראית תופעה חוזרת של חוסר הכרת הנהלים או זלזול בכללי הבטיחות, גהות והגנת הסביבה. הקבלן יועמד על חומרת התופעות, ירשם זיכרון דברים הכולל התחייבות הקבלן לפעולה מתקנת ומונעת של התופעות שהתגלו. הגורם המזמין יתייק בתיק הפרויקט והעתק יועבר למחלקה לבטיחות. במקרה של חזרה על תופעות אלה, ישקול הגורם המזמין בשיתוף מנהל המחלקה לבטיחות המלצה לביטול ההתקשרות עם קבלן זה.
2. **הנחיות ביצוע:**
   1. הזמנת קבלן/נותן שירות בטרם יוזמן קבלן לביצוע עבודה או למתן שירות, על מנהל היחידה המזמינה את הקבלן חלה חובה למלא אחר כל התנאים הבאים:תיאור הליך הביצוע ויישום בפועל של עקרונות והנחיות הרלוונטיים לנושא .
      1. לקבלן יש את כל הרישיונות, ההסמכות וההיתרים הדרושים לביצוע העבודה. ראה פירוט עיקרי ההסמכות הנדרשות ב**נספח 10.1**'. עותק ממסמכים אלה יישמר בתיק היחידה. בעת מכרז, מסמכים אלו ייבדקו ע"י המחלקה המשפטית.
      2. אם העבודה כרוכה בשימוש בכלי הרמה, כלי לחץ קיטור או אויר, הקבלן ימציא בתחילת עבודתו למזמין העבודה את כל תסקירי הבדיקה המתחייבים עפ"י פקודת הבטיחות בעבודה לצורך הפעלתם, כשהם בתוקף למשך העבודה. בעת מכרז, מסמכים אלו ייבדקו ע"י המחלקה המשפטית.
      3. הקבלן יציג כיסוי ביטוחי תקף לכל תקופת עבודתו למקרה של תאונות או גרימת נזק לעובדיו ולכל צד ג' (עובדי המרכז או עוברי אורח) עפ"י דרישת המחלקה המשפטית של המרכז.
   2. **תחילה וסיום עבודה FMS4 ME3; FMS2 ME4**
      1. מזמין העבודה או המפקח מטעמו יודיע למחלקת ביטחון ולממונה/ת בטיחות על תחילת העבודה בשטח בית החולים של קבלן/ נותן שרות ועל סיומה.
      2. לא יחל קבלן בעבודתו במרכז אלא לאחר שחתם על נוהל/נספח בטיחות לחוזה.
      3. טרם תחילת עבודת הבניה או בניה הנדסית הקבלן יציג תכנית לניהול בטיחות לאתר בהתאם לדרישות תקנות ארגון הפיקוח על העבודה (תכנית לניהול הבטיחות),

תשע"ג-2013. כמו כן, יציג תכנית התארגנות, מכתבי מינוי למנהל עבודה ומינוי ממונה על הבטיחות מטעמו, אם נדרש.

* + 1. לא יחל קבלן בעבודתו במרכז אלא לאחר שהמציא את כל ההסמכות הנדרשות לביצוע העבודה כמפורט בנספח א' לידי מנהל היחידה שהזמין את עבודתו .
    2. מזמין העבודה או מפקח מטעמו יוודא כי הקבלן פינה כל ציוד ופסולת שנוצרה עקב עבודתו משטח המרכז הרפואי.
  1. **תדרוך קבלן בשטח**

טרם ביצוע העבודה, מנהל הפרוייקט/מזמין העבודה במר"ג או מי מטעמו (להלן "המפקח"), יערוך סיור ע הקבלן במסגרת הצגת העבודה בפועל וייתן לו הנחיות בטיחות בהתאם לדרישות החוק והוראות הבטיחות המקובלות, כמתבקש מאופי ומנסיבות העבודה, תוך שימת דגש לנושאים המפורטים בנספח 10.6

* 1. **פקוח על עבודת הקבלן /נותן שירות**
     1. מנהל היחידה ימנה מטעמו, או ישכור שירותים של מפקח/מנהל פרויקט לצורך פיקוח על עבודת הקבלן. היה ולא מונה מפקח/מנהל פרויקט, יפקח מנהל היחידה בעצמו על עבודת הקבלן.
     2. מנהל היחידה יקבע את אופן, שיטת ומידת הפיקוח, בהתחשב במידת הסיכון בעבודת הקבלן. במידת הצורך ייוועץ עם ממונה/ת בטיחות.
     3. מנהל היחידה או המפקח מטעמו יפקח על עבודת הקבלן וידון איתו בנושאי בטיחות באופן סדיר במשך כל תקופת העבודה.
     4. אין להשאיל לקבלן ציוד, חומרים וכלים.
     5. בכל מקרה של הפרת כללי הבטיחות או נוהל זה, מנהל היחידה המזמינה או המפקח יתריע בע"פ ובכתב לנציג הקבלן בשטח, לקבלן המבצע ולהנהלת המרכז הרפואי.
     6. במקרים בהם נשקפת סכנה מידית לחיי אדם או לרכוש, על המפקח /מנהל היחידה להורות על הפסקה מיידית של העבודה.
     7. במידה והקבלן ממשיך שלא להקפיד על כללי הבטיחות והוראות נוהל זה, מנהל היחידה ייוועץ עם המחלקה המשפטית באשר לסיום ההתקשרות עמו וידווח לממונה עליו. התמורה המגיעה

לקבלן תקוזז בגין הפרת הסכם ההתקשרות מצידו בהתאם לחוות דעת שתינתן ע"י היועצת המשפטית.

* + 1. בנוגע לקבלן שהפר את כללי הבטיחות ו/או לא נוקט בצעדים לשמירה על בטיחות, יש לנהוג כדלהלן :
       1. במקרה של קבלן המפר את כללי הבטיחות במהלך תוקפו של חוזה התקשרות, יש לפנות ליועצת המשפטית כדי לקבל חוות דעת באשר לנקיטת צעדי ענישה/ביטול החוזה.
       2. במקרה של העסקת קבלן ללא מכרז, יש להפסיק עבודתו ולהמנע מהזמנת התקשרות חוזרת עימו.

1. **רישום ודיווח:**
   1. מזמין העבודה/ ידריך את הקבלן בהתאם להוראות **נספח 10.2** , כולל חתימה על הצהרת קריאה והבנת הנוהל. עתק החתימה על הנוהל יש להעביר לממונת בטיחות.
   2. מזמין העבודה או מי מטעמו ינהל רשימת תיוג לפני תחילת העבודה בחלל מוקף - ראה **נספח מס' 10.4**.
   3. מזמין העבודה או מי מטעמו יחתום על היתר עבודה באש גלויה – ראה **נספח 10.5**. היתר זה תקף ליום אחד בלבד.
2. **מעקב ובקרה:**
   1. מעקב ובקרה על ביצוע הוראות הנוהל חלה על מזמין העבודה.
3. **אחריות יישום והטמעת הנוהל:**
   1. נוהל זה חל על מזמין עבודת קבלן/נותן שירות בתחום המרכז הרפואי והקבלנים המועסקים בכל שטח המרכז.
4. **נספחים :**
   1. עבודות בהן נדרשת הסמכה
   2. הצהרת בטיחות - נספח להסכם התקשרות עם קבלן חוץ
   3. טופס הערכת סיכונים בעבודת קבלן
   4. רשימת תיוג של בדיקות שיש לבצע לפני הכניסה לחלל מוקף
   5. רשימת תיוג והיתר עבודה באש גלויה
   6. הדגשי בטיחות לתדרוך הקבלן טפסים וחומר רקע הקשור לנוהל.
5. **סימוכין:**
   1. פקודות הבטיחות בעבודה – (נוסח חדש) , התש"ל- 1970.
   2. חוק ארגון הפיקוח על העבודה- 1954.
   3. תקנות ארגון הפיקוח על העבודה (תכנית לניהול הבטיחות), תשע"ג-2013.
   4. חוק רישום קבלנים לעבודות הנדסה בנאיות, תשכ"ט-1969
   5. נוהל מוסדי "עבודה באש גלויה", 2016
   6. נוהל מוסדי "בטיחות בעבודה בחלל מוקף", 2014
6. **תפוצה:**
   1. הנהלה
   2. מהנדס ראשי
   3. צוות הנדסה
   4. מרכז שירותים טכניים
   5. סגן מרכז שירותים טכניים
   6. מנהלת ענף בטיחות
   7. מנהל מח' משק
   8. מנהל מח' חצר
   9. מנהל מח' גינון
   10. מנהל מח' מערכות מידע ומחשוב, תקשורת ומרכזיה
   11. מנהל מטבח

|  |  |
| --- | --- |
| מחברי הנוהל: ענת גלס  מאשרי הנוהל : חברי ועדת נהלים | תפקידם:  שמם ותפקידם: |
| מאשר הנוהל:  תאריך: | גב'/ד"ר  חתימה: |

**נספח מס' 10.1**

**עבודות בהן נדרשת הסמכה**

|  |  |
| --- | --- |
| **סוג העבודה** | **ההסמכה הנדרשת** |
| חשמל | רישיון חשמלאי המתאים לסוג העבודה |
| גז (גפ"ם) | רישיון לעסוק בעבודות גז ולצורכי התקנה -  תעודת מתקין גז |
| בניה ובניה הנדסית | א. מנהל עבודה בבניה  ב. מהנדס ביצוע (עפ"י דרישת המרכז הרפואי או החוק) |
| עבודות הנדסה בנאית | קבלן רשום בהתאם לחוק רישום קבלנים לעבודות הנדסה בנאיות ותקנותיו. |
| גגות שבירים, תלולים או  חלקלקים | עובד מקצועי לעבודה על גג שביר |
| פיגומים | בונה מקצועי לפיגומים. |
| הפעלת עגורנים | הסמכה להפעלת עגורן לפי סוג ועומס. |
| מעליות | תעודת מעליתן למתן שירות למעליות |
| הדברה | רישיון מדביר מוסמך |
| מכשיר למניעת מים חוזרים | הסמכה להתקנת מז"ח |
| תחזוקת מטפי כיבוי אש | תחזוקאי מטפים מוסמך |
| עבודה בגובה | אישור על הדרכת עובד לביצוע עבודה בגובה, מטפס תרנים, גולש בניין, מנהל מקצועי לעבודות טיפוס על תרנים או לעבודות גלישה בבניין, לפי העניין |

**נספח מס' 10.2**

**הצהרת בטיחות - נספח להסכם התקשרות עם קבלן FMS4 ME3**

לאחר עיון בקובץ הוראות זה ובהוראות בטיחות וגהות הרלוונטיות לסוג העבודה המבוצעת,

עליך לאשר בחתימתך כי הבנת את תוכן הדברים שהובאו לידיעתך על ידי מהנדס ביה"ח \ו\ או מנהל פרויקט ו\או ממונה הבטיחות והינך מתחייב לפעול לפי ההוראות.

**התחייבות הקבלן:**

1. הקבלן מתחייב לעבוד עפ"י כל חוקי ותקנות הבטיחות שפורסמו או שיפורסמו בעתיד לרבות:
   1. פקודת הבטיחות בעבודה (נוסח חדש), תש"ל - 1970 ותקנותיה.
   2. חוק ארגון הפיקוח על העבודה התשי"ד- 1954 ותקנותיו.
   3. חוק החשמל התשי"ד - 1954 ותקנותיו.
   4. חוק עבודת הנוער התשי"ג - 1953 ותקנותיו.
   5. כל דין אחר החל על עבודתו.
2. הקבלן המבצע בנייה או בניה הנדסית אשר חלה עליהם פקודת הבטיחות בעבודה, מתחייב לדווח למפקח האזורי לא יאוחר משבעה ימים לאחר התחלתן הודעה בכתב על העבודה, פרט לעבודה שיש יסוד סביר להניח שימשכו פחות מ-6 שבועות.
3. הקבלן מתחייב למנות מנהל עבודה מוסמך לאתר בנייה שישמש כתובת עיקרית לנושא הבטיחות, למסור בכתב את פרטיו המלאים לשירות הפיקוח על עבודה ולרשום אותם בפנקס הבטיחות הכללי שינוהל באתר ולקבל את אישורו.
4. הקבלן מתחייב להציג באתר הבנייה שלט הכולל את פרטיהם ומענם של מבצעי הבנייה ושל מנהל העבודה, וכן את מהות העבודה המתבצעת.
5. הקבלן מתחייב לבצע את עבודתו בכפיפות לתנאי המכרז, ההזמנה, התכניות, המפרטים הטכניים ותנאי החוזה הכלליים והמיוחדים.
6. הקבלן מתחייב לבצע את העבודות, לרבות עבודות המבוצעות ע"י קבלני משנה, תוך שמירה קפדנית על כל כללי הבטיחות תחת השגחתו המתמדת של בא כוחו אשר מינה כמופרט בסעיף 3 לעיל, ולהימנע מכל מעשה או מחדל, העלולים להוות סכנה לאדם ו/או לרכוש.
7. הקבלן יהיה אחראי כלפי משרד הבריאות \ מרכז רפואי, על נושא הבטיחות עבור כל עבודה שהוא ימסור מתוך הזמנה לקבלני משנה.
8. אי עמידה בדרישות האמורות תביא להפסקת העבודה עד להבטחת בטיחותם של העובדים.
9. **אתר העבודה**
10. עישון אסור בכל מבני בית החולים.
11. הקבלן מתחייב להחזיק את מקום ביצוע העבודה בצורה נקייה, מסודרת ובטוחה.
12. הקבלן מתחייב לגדר לבטח ובצורה ברורה ונכונה ולסמן בשלטי אזהרה כך שיראו גם בשעות החשכה, כל שטח או משטח העבודה בו קיים סיכון פגיעה ו\או נפילה, עקב ביצוע העבודה. הגידור יכלול סגירה הרמטית (ללא פתחים ברוחב מעל 12 ס"מ) מפני כניסת אנשים לאתר. דלתות ושערים יהיו סגורים בכל זמן למעט ברגע מעבר עובדים בשער או דלת. חובה על הקבלן למנוע כניסת אנשים זרים לאתר העבודה.
13. אין לפרק את הגידור לפני גמר כל העבודות כולל של קבלני משנה ופינוי כל הפסולת, הפיגומים

והסולמות.

1. חל איסור להשאיר כלי עבודה או לאחסנם מחוץ לאזור המוגדר.
2. הקבלן יוודא שכל עובדיו יישאו תג זיהוי כל הזמן ששוהים במרכז הרפואי. **FMS 4.1 ME2**
3. **ניהול סיכונים**
4. הקבלן יכין וימסור למנהל הפרוייקט/מזמין העבודה במר"ג ולממונה הבטיחות ,תוכנית לניהול בטיחות באתר בו נדרשת הכנת התוכנית בהתאם לתקנות ארגון הפיקוח על העבודה )תכנית לניהול הבטיחות(, התשע"ג - 2013.
5. באתר בו אין דרישה להכין תוכנית לניהול בטיחות כאמור בסעיף 10א, הקבלן יבצע הערכת סיכונים ואציין אמצעים להקטנתם על גבי טופס בנספח 10.3.
6. **עבודות בניה ובניה הנדסית**

א. עבודות בניה או בניה הנדסית יבוצעו עפ"י תקנות הבטיחות בעבודה )עבודות בניה(,התשמ"ח-1988**.**

ב. הקבלן הינו קבלן ראשי, כמי שהמרכז הטיל עליו את ביצוע עבודות הבניה, והוא לוקח על עצמו כמבצע הבניה את האחריות הכוללת לביצוע הוראות תקנות הבטיחות בעבודה (עבודות בניה(.

ג. הקבלן מתחייב להודיע למפקח העבודה האזורי על כל עבודת בניה או בניה הנדסית, שמשכה הצפוי עולה על 6 שבועות, כנדרש בסעיף 192 לפקודת הבטיחות בעבודה.

1. **חפירות**
2. הקבלן מתחייב לבצע עבודות חפירה בהתאם לתקנות הבטיחות בעבודה (עבודות בנייה) התשמ"ח - 1988ובפרט פרק ט' - חפירות ועבודות עפר.
3. הקבלן ידאג לתאם כל חפירה עם הרשויות הנדרשות ועפ"י דרישותיהן.
4. כל חפירה או חציבה תבוצע רק לאחר קבלת אישור בכתב ממנהל פרויקט\מהנדס חשמל/מנהל שירותים טכניים ,זאת כדי למנוע פגיעה בכבלי חשמל או צינורות תת קרקעיים. אין לבצע עבודות חפירה ללא מפרט ותוכניות עבודה מאושרות .
5. **הריסות**
6. הקבלן מתחייב לבצע עבודות הריסה בהתאם לתקנות הבטיחות בעבודה (עבודות בנייה)

התשמ"ח - 1988 ובפרט פרק י' - הריסות.

1. פינוי פסולת בניין תעשה ישירות למכולה ייעודית לפסולת בניין. כאשר קיים צורך לפנות פסולת מקומה גבוהה למכולה הדבר יעשה באמצעות שרוול תוך וידאו שכל השרוול שלם. פתחו התחתון עטוף בכיסוי המכולה.
2. חומרי בידוד, כגון צמר סלעים, ייעטף טרם הכנסתה למכולה בשקית מחומר אטום ועמיד .
3. **עבודה על גגות שבירים ו/או תלולים**

עבודה על גגות שבירים ו/או תלולים ו/או חלקלקים תתבצע בהתאם לתקנות הבטיחות בעבודה

(עבודה על גגות שבירים או תלולים) התשמ"ו - 1986

1. **עבודה בגובה**
2. הקבלן יעסיק עובדים שהוכשרו והוסמכו לביצוע משימות בגובה וינקוט בכל האמצעים הנדרשים למניעת נפילת אדם לעומק בהתאם לפקודת הבטיחות בעבודה (נוסח חדש) תש"ל – 1970, לתקנות הבטיחות בעבודה (עבודות בנייה) התשמ"ח - 1988 , לתקנות הבטיחות בעבודה (עבודה

בגובה) התשס"ז - 2007 ולכללי הזהירות המתחייבים בנסיבות קיום העבודה.

1. הקבלן יציג היתרי עבודה בגובה של העובדים לממונה בטיחות של המרכז הרפואי .
2. במקרה שיעורר צורך לצאת לגג, על הקבלן לוודא נעילת דלת יצאה לגג בתום העבודה.
3. **עבודה במקום מוקף**
4. עבודה במקום מוקף (כניסה לבורות ביוב, מיכלים וכד') תתבצע בהתאם לפקודת הבטיחות בעבודה תש"ל - 1970 ועפ"י נוהל הבטיחות -מוסדי "עבודה במקום מוקף", 2014 .
5. על הקבלן לוודא קיום כל אמצעי הבטיחות ולבצע כל הבדיקות הנדרשות לפני כניסה לחלל מוקף בהתאם לרשימת תיוג – ראה נספח 10.1 בנוהל מוסדי "עבודה במקום מוקף"
6. **עבודות חשמל ו/או עבודות שיש עימן סיכון התחשמלות**
7. כל עבודות החשמל יבוצעו בהתאמה מלאה לחוק החשמל 1954 והתקנות הישימות שפורסמו עד מועד ביצוע העבודה. הקבלן אחראי להבטיח שכל הציוד החשמלי וכל התקנות החשמליות יעמדו בתקן ובדרישות חוק החשמל.
8. עבודות חשמל יבוצעו ע"י חשמלאי בעל רישיון מתאים עפ"י חוק החשמל.
9. התחברות למקור חשמל תיעשה בידיעה ובאישור של מהנדס חשמל.
10. ניתוק זרם החשמל, חיבור/החזרת זרם החשמל, ניתוק/חיבור מכשירי חשמל, תיעשה אך ורק בידיעתו ובאישורו של מהנדס חשמל ובכפוף לכללי נעילה ותיוג כנדרש ב"הוראות הבטיחות – חשמל"
11. הקבלן יוודא טרם תחילת העבודה, שסביבת העבודה בה הוא מתכוון לעבוד, יבשה, מוארקת וללא מפגעים.
12. הקבלן מתחייב להשתמש בכלי עבודה חשמליים ידניים מטלטלים תקינים העומדים בתקנים לעניין בידוד כפול.
13. כל כלי עבודה המחובר לכבל הארכה יהיה מחובר ללוח שבו מפסק לזרם דלף (מפסק פחת), בין שהלוח קבוע ובין שהוא נייד.
14. הקבלן מתחייב שלא להשאיר מכשירי חשמל כלשהם ללא השגחה וכן לא לעשות שימוש במוליכי חשמל גלויים במקום העבודה.
15. **עבודה באש גלויה**
16. בעת ביצוע עבודות כגון: חימום, חיתוך, ריתוך וכל פעולה אחרת הגורמת להיווצרות

ניצוצות או אש גלויה, על הקבלן לנקוט בכל האמצעים למניעת התפשטות האש/פיצוץ,

לרבות קיום אמצעי כיבוי זמינים, הרחקה וניטרול של חומרים דליקים, חציצה וכד'.

1. לפני ביצוע עבודה באש גלויה יש לקבל היתר עבודה חתום בהתאם לנוהל מוסדי "עבודה באש גלויה" , 2016. היתר זה תקף ליום אחד בלבד.
2. לכל אורך ביצוע העבודה הקבלן יחזיק במקום אמצעים לכיבוי השריפה בהתאם להנחיות שיצורפו להיתר העבודה.
3. **עבודות הכרוכות בפיזור מזהמים כגון עשן, אבק, אדים ומטרדי ריח**
4. הקבלן יפעל בהתאם להנחיית "הועדה למניעת זיהומים בזמן בניה ושיפוץ" בכל הקשור למניעת פיזור אבק, אדים, עשן וכד' לאזורים מאוכלסים. בין אותם אמצעים ילקח בחשבון: איטום אזור עבודה, שימוש באמצעי יניקת אוויר, הצבת שטיחונים, אמצעי בידוד וכד'.
5. בעבודות בקרבת פתחי אוורור או בסביבת יחידות של מערכות מיזוג על הקבלן לקבל הנחיות מראש ממנהל פרויקט (בהתייעצות עם מנהל מעכות מיזוג) בדבר מניעת חדירת עשן, אבק, אדים ומטרדי ריח אחרים (לדוגמה, צבע/דבק ) דרך פתחי היניקה של מערכות המיזוג לתוך המבנים.
6. **העברת צנרת/חיווט דרך גגות וקירות**

בסיום כל עבודה המחייבת חדירה דרך גגות, קירות בלוקים או גבס ובמיוחד קירות אש, לצורך העברת צנרת, חוטי חשמל, תעלות לסוגיהן וכד', הקבלן ידאג לאטום את החדירות בחומרים ושיטות מתאימות. איטום של קירות אש יעשה בחומרים מעכבי בערה תיקניים.

1. **עבודה בקרבת צנרת גזים רפואיים**
2. אם העבודה מתבצעת בסמיכות לצנרת של גזים רפואיים (צבועה בכחול, ירוק, לבן,חום,או סגול) יש להגן על הצנרת מפני נזקי חום ע"י יריעות בד חסין אש ומפני נזק מכני ע"י מגן קשיח .
3. כל הפסקה של אספקת גז רפואי מחייבת את הקבלן לקבל אישור מראש בכתב ממנהל פרויקט\אחזקה.
4. לפני כל חיבור מחדש יש לוודא כי ננקטו כל האמצעים כדי שהפעלה מחדש לא תגרום לנזקים או פגיעות.
5. חל איסור מוחלט לבצע שינוי כלשהו מעבר לתוכניות המאושרות במערכות גזים רפואיים.
6. **כללי זהירות בחמצן:**
7. אסור לחשוף בצורה כל שהיא חמצן למקורות אש, חום וניצוצות.
8. אסור להביא, בדרך כל שהיא, למגע בין החמצן או כל פריט המשמש לחמצן, לבין שמנים, משחות סיכה , חומרים דליקים, וכימיקלים.
9. אסור לטפל במערכות חמצן או גליליהם באם הידיים, הבגדים , הכפפות או כלי העבודה נושאים שאריות שמן, שומן, משחות סיכה וכדומה.
10. אסור בהחלט להביא למצב בו צינור מוביל חמצן או גליל יהיו חלק ממעגל חשמלי.
11. אין לשמן או לנקות בחומר דליק אביזרי חמצן.
12. אסור ומסוכן לפתוח פתיחה מהירה את ברזי החמצן .
13. בכל מקרה של פריצת חמצן במקום סגור – יש לאוורר את המקום ולכבות מקורות אש וחום.
14. **נהיגה בשטח תפעולי של המרכז הרפואי**
15. נהיגה ברכב מותרת רק לנושא רישיון נהיגה בר תוקף המתאים לסוג הרכב המופעל . אין להכניס לשטחים ציבוריים כגון דשא , שבילים , גינות , חצרות בלי לקבל אישור מראש על כך מקצין הביטחון.
16. אין להשתמש ברכב תפעולי של המרכז הרפואי ע"י העובדים שלא הוסמכו לכך.
17. **מקצועיות, כשירות והדרכת עובדי הקבלן**
18. הקבלן מתחייב להעסיק על חשבונו לצורך ביצוע העבודות עפ"י הסכם זה, מספר מספיק של עובדים בעלי רמה מקצועית נאותה, שיהיו להם הכישורים הדרושים והמתאימים לביצוע העבודות וידאג להכשירם עפ"י צורך.
19. הקבלן מתחייב טרם תחילת העבודה להדריך את עובדיו על חשבונו בכל הקשור לעבודה

בטיחותית עפ"י דין והסכם זה באמצעות בעל מקצוע מתאים כנדרש בתקנות ארגון הפיקוח על העבודה (מסירת מידע והדרכת עובדים), התשנ"ט - 1999 . הקבלן יוודא כי עובדיו הבינו את ההדרכה והסיכונים בעבודה אליהם חשופים וכי הם פועלים על פיה. הקבלן יחזור ויקיים הדרכה כאמור בהתאם לצרכי העובדים ולפחות אחת לשנה.

1. הקבלן מתחייב כי כל עובד מעובדיו ו/או מי מטעמו יהיה כשיר לעבודה מבחינה רפואית ולאחר שעבר את כל הבדיקות הרפואיות הדרושות עפ"י כל דין.
2. **ציוד מגן אישי**

הקבלן מתחייב לספק ציוד מגן אישי תקין ומתאים לעובדיו, ו/או למועסקיו ו/או למי

מטעמו, כנדרש בתקנות הבטיחות בעבודה (ציוד מגן אישי) התשנ"ז - 1997 ויוודא שהם

משתמשים בו בהתאם לייעודם, לרבות נעלי בטיחות, ביגוד, קסדות מגן, כובעים, כפפות,

משקפי מגן, אוזניות, מעילי גשם, ציוד למניעת נפילה מגובה וביגוד זוהר.

1. **ציוד, מכונות, כלים, חומרים ופסולת**
2. הקבלן מתחייב להשתמש בכלים וחומרים במצב תקין והמתאימים לביצוע העבודה.
3. הקבלן מתחייב להשתמש במכונות וכלים **המוגנים לבטח**, ולקיים את התקני הבטיחות והמיגונים, כך שלא יווצר מצב העלול לגרום לפגיעות בנפש.
4. הקבלן ידאג כי כל כלי העבודה, הציוד, הפסולת והחומרים ימצאו במקום בטוח שהוקצה לשם כך ויונחו באופן ובמקום שימנע כל נזק אפשרי לאדם או לרכוש.
5. אחסון חומרים מסוכנים (דליקים, גזים וכד') יעשה במקום נעול ומאוורר. המקום ישולט כנדרש בחוק כולל שלט המתריע על סוגי החומרים המאוחסנים בו.
6. הקבלן מתחייב כי כל ציוד מכני-הנדסי, כלי התעבורה, כלי ההרמה, אביזרי הרמה וכו' יהיו תקינים ובעלי תסקיר בדיקה בתוקף ו/או רישיון בתוקף.
7. הקבלן מתחייב כי כל מפעיל ציוד מכני-הנדסי, מפעיל מכונת הרמה וכל נוהג בכלי תעבורה אחר יהיו בעלי הסמכה הנדרשת ורישיון בתוקף.
8. הקבלן מתחייב בסיום עבודתו לפנות כל מכונות וכלי עבודה, חומרים כולל חומרים מסוכנים, פסולת כולל פסולת מסוכנת, פסולת בניין שנוצרה עקב עבודתו.
9. **תאונות עבודה ומקרים מסוכנים**
10. הקבלן מתחייב לדווח לאגף הפיקוח על העבודה במשרד התמ"ת על כל תאונת עבודה, שבגינה נעדר עובד מטעמו מעל 3 ימים ומיידית במידה וגרמה למותו.
11. הקבלן מתחייב לדווח מיידית לבא כוח המרכז שהזמינו, על כל תאונת עבודה או מקרה מסוכן תוך כדי ביצוע העבודה.
12. הקבלן מתחייב למסור את כל המידע הידוע לו לרבות מסמכים כתובים ולשתף פעולה עם בא כוח המרכז/הממונה על הבטיחות בעת תחקיר תאונות ומקרים מסוכנים.
13. **התנהגות בשעת חרום**

א. במצב של דליקה, שפך חומרים מסוכנים, תאונה כולל תאונת עבודה יש ליצור קשר עם גורמי

ביה"ח לצורך קבלת עזרה או הנחיות טיפול. למסור לאחראי את שמך, שם המעביד, מספר טלפון

בו אתה נמצא, מקומך ואופי מצב החירום.

|  |  |
| --- | --- |
| **גורם** | **טלפון** |
| ביטחון | 126 |
| מחלקה טכנית | 174 |
| ממונה בטיחות | 362 |
| משטרה | חיוג מקוצר: 6376 |
| רשות הכבאות | חיוג מקוצר: 6377 |
| מד"א | חיוג מקוצר: 6363 |

ב. **תמצית הוראות התנהגות בזמן שריפה:**

ביצוע 3 פעולות במקביל – בעבודת צוות

* לדווח למח' הביטחון- שער בית חולים - 126
* הרחקת אנשים מקרבת מוקד השריפה
* הפעלת מטף וכיבוי ראשוני

הפעלת מטף כיבוי

* הבא את המטף למרחק של עד כ-2-3 מטר מהאש
* סובב את הנצרה עד לקריעת החבק ( אזיקון )
* יש לאחוז את המטף בידית הנשיאה ולכוון את הפיה/ צינור פיזור על בסיס האש
* לחץ לחיצה עד לכיבוי מוחלט של האש או התרוקנות המטף
* צא מהמקום וסגור את הדלתות אחריך

אל תשתמש במעלית

1. **משמעת והטלת סנקציות**
2. הקבלן ו/או עובדיו ו/או מועסקיו ו/או מי מטעמו ישמעו לכל הוראות בא כח המרכז/הממונה על הבטיחות, לרבות הוראה בדבר הפסקת עבודה בגין אי מילוי תנאי מתנאי הסכם זה או בשל קיום סיכון אחר לנפש ו/או רכוש.
3. הקבלן ימסור, לפי דרישת בא כח המרכז/הממונה על הבטיחות, את רשימת כל העובדים מטעמו כולל פרטים אישיים ויציג עפ"י דרישה כל רישיון, תעודה וכל היתר אחר השייך לו או להם, לרבות ציוד, מכונות וכלי רכב.
4. הקבלן לא יעסיק עובדים שאינם עובדיו אלא לפי היתר בכתב מאת המרכז.
5. נגרם נזק למקום או לציוד בגין הפרת הוראות הבטיחות ע"י הקבלן – הקבלן מסכים כי הערכת שווי הנזק כפי שנעשתה ע"י מפקח מטעם המרכז תחייב את הקבלן וסכום זה יקוזז מכל סכום המגיע לקבלן לפי הסכם ההתקשרות עימו.
6. לא מילא הקבלן, ו/או עובדיו, ו/או מועסקיו, או מי מטעמם אחר הדרישות המופיעות בנספח זה - רשאי המרכז להטיל קנס בשווי של עד 5000 ש"ח לכל יום ו/או מקרה, וסכום זה יקוזז מהסכומים המגיעים לקבלן עפ"י ההסכם.

**הצהרת הקבלן**

אני הח"מ מצהיר בזאת, כי קראתי והבנתי את תוכן נספח הבטיחות וכי אני מתחייב לעבוד על פיו ועפ"י הוראות כל דין.

------------------------- -------------------------

**תאריך חתימה**

------------------------- -------------------------

**ת.ז. שם ומשפחה**

------------------------- -------------------------

**שם החברה כתובת החברה**

**נספח מס' 10.3**

טופס הערכת סיכונים בעבודת קבלן

תאריך:\_\_\_\_\_\_\_\_\_\_\_\_\_

הערכת סיכונים בעבודת קבלן\_\_\_\_\_\_\_\_\_\_\_\_\_\_\_\_\_\_\_\_\_\_\_

שם קבלן

פרויקט\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |  |
| --- | --- | --- | --- | --- | --- | --- |
| **גורם הסיכון / תרחיש פגיעה** | **רמת הסיכון\*** | | | **המלצות לבקרה וצמצום הסיכון** | **אחריות ליישום** | **מועד סיום** |
| **סיכוי** **לתאונה** | **חומרה** | **חומרה כוללת (מכפלה)** |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

**לוח 1: טבלה להערכת סיכונים של תרחישים ("לוח החלטה")**

|  |  |  |  |  |
| --- | --- | --- | --- | --- |
| **נמוכה מאד - 1**  עלול לקרות, אך כנראה לא יקרה אף פעם | **נמוכה - 2**  עלול לקרות, אך רק לעתים רחוקות | **בינונית - 3**  עלול לקרות מדי פעם | **גבוהה - 4**  עלול לקרות בכל יום | **הסתברות**  **חומרת**  **פגיעה** |
| **4** | **8** | **12** | **16** | **חמורה – 4**  מוות או נכות תמידית |
| **3** | **6** | **9** | **12** | **בינונית – 3**  פגיעה רצינית או מחלה של יותר מ 30 יום. |
| **2** | **4** | **6** | **8** | **קלה – 2**  טיפול רפואי וימי אי כושר |
| **1** | **2** | **3** | **4** | **שולית - 1**  נחוצה רק עזרה ראשונה |

**נספח מס' 10.4**

**רשימת תיוג של בדיקות שיש לבצע לפני הכניסה לחלל מוקף.**

|  |  |  |  |  |
| --- | --- | --- | --- | --- |
| מס'  סד' | תאור הבדיקה | נבדק | | הערות |
| כן | לא |
| 1 | וודא שאיזור העבודה נקי לגמרי מחומרים רעילים וקורוזיביים. |  |  |  |
| 2 | וודא תקינות של ציוד מגן אישי והרכבתו ע"י אנשי הצוות . |  |  |  |
| 3 | וודא קיום חבל הצלה באורך מתאים וחיבורו לכננת הרמה. |  |  |  |
| 4 | וודא שכל החלקים הנעים בתוך איזור העבודה מנותקים ממקור ההפעלה- חשמל, לחץ אויר, לחץ מים, קיטור, לחץ שמן וכד'. |  |  |  |
| 5 | וודא שקיים איורור טבעי או מכני לחלל המוקף (פתיחת פתחי אוורור או אוורור מאולץ). |  |  |  |
| 6 | בדוק את כמות החמצן בעזרת מכשיר ניטור מתאים. |  |  |  |
| 7 | בדוק אדים רעילים בחלל המוקף בעזרת מכשיר ניתור מתאים. |  |  |  |
| 8 | וודא סוללה תקינה של מכשיר ניתור חמצן וגזים רעילים. יש לבצע בדיקת חמצן וגזים במשך כל זמן העבודה. |  |  |  |
| 9 | השתמש בתאורה מוגנת התפוצצות . |  |  |  |
| 10 | וודא שאדם נוסף מוצב מחוץ לחלל המוקף לצורך השגחה והזעקת עזרה במקרה חירום. |  |  |  |
| 12 | וודא שהאדם המוצב כמשגיח עבר הדרכה והסמכה לעבודה במקום מוקף. |  |  |  |
| 13 | וודא שהציוד והכלים החשמליים המשמשים את העובדים בתוך החלל המוקף הינם מסוג מוגן התפוצצות ותקינים |  |  |  |
| 14 | לפני ביצוע עבודות של ריתוך וחימום וודא שוב שאין נזילות מהצנרת השייכת לחלל המוקף. |  |  |  |
| 15 | אין להכניס מיכלי גז דחוס לחלל המוקף. |  |  |  |
| 16 | וודא שגזים רעילים הנפלטים מכלי העבודה מנותבים החוצה מבלי לפגוע בעובדים. |  |  |  |
| 17 | במקומות בהם העבודה מתבצעת מתחת לכביש יש לוודא שאין כניסת גזים רעילים הנפלטים מכלי הרכב הנעים על הכביש. |  |  |  |
| 18 | וודא שציוד כיבוי אש קיים בהישג יד והוא תקין ומתאים לסוג העבודה. |  |  |  |

**נספח מס' 10.5**

**רשימת תיוג והיתר עבודה באש גלויה**

|  |  |
| --- | --- |
| **היתר עבודה באש גלויה** | |
| **לפני עבודה באש גלויה יש לוודא שקיימים כל אמצעי הבטיחות ואמצעי הכיבוי הנדרשים** | |
| ***עבודה באש גלויה מבוצעת על ידי:***  🞐 עובדי החברה  🞐 קבלני משנה  🞐 אמצעי הכיבוי זמינים לפעולה  תאריך \_\_\_\_\_\_\_\_\_\_\_\_\_\_\_\_\_\_\_\_\_\_\_\_  מיקום \_\_\_\_\_\_\_\_\_\_\_\_\_\_\_\_\_\_\_\_\_\_\_\_  מועד ביצוע העבודה \_\_\_\_\_\_\_\_\_\_\_\_\_\_\_\_\_\_\_\_\_\_\_\_  שם העובד/ים המבצעים את העבודה / צופי האש  ***תנאים נוספים לביצוע העבודה והערות:***  **אני מאשר שבדקתי את תנאי ביצוע העבודה, כללי הבטיחות והסיכונים הנלווים האחרים, כולל רשימת התיוג, ועל סמך עמידה בדרישות הבטיחות היתרתי ביצוע עבודה באש גלויה. הכל בכפוף לתנאים הרשומים בטופס זה**  תאריך האישור \_\_\_\_\_\_\_\_\_\_\_\_\_\_\_\_\_\_  פרטי המאשר/ים \_\_\_\_\_\_\_\_\_\_\_\_\_\_\_\_\_  חתימה \_\_\_\_\_\_\_\_\_\_\_\_\_\_\_\_\_\_\_\_\_  **היתר זה בתוקף ליום אחד בלבד!**  ***אישור על סיום עבודה:***  תאריך \_\_\_\_\_\_\_\_\_\_\_\_\_\_\_\_\_\_\_\_\_\_\_\_  פרטי המאשר \_\_\_\_\_\_\_\_\_\_\_\_\_\_\_\_\_\_\_  חתימה \_\_\_\_\_\_\_\_\_\_\_\_\_\_\_\_\_\_\_\_\_\_\_ | ***רשימת תיוג לבדיקה:***  🞐 אמצעי הכיבוי זמינים לפעולה.  🞐 ציוד העבודה באש גלויה תקין.  🞐 חומרים דליקים, כולל מוצקים, נוזלים ואבק, הורחקו מעבר ל-11 מטרים.  🞐 באזור אין אווירה נפיצה/דליקה.  🞐 הרצפה נקייה.  🞐 רצפה "בעירה" הורטבה ו/או כוסתה בחול או ביריעות עמידות באש.  🞐 חומרים בעירים אחרים פונו או כוסו ביריעות עמידות אש.  🞐 כל הפתחים ברצפה, בקירות ובתקרה נחסמו ע"י יריעות עמידות אש.  🞐 הורחקו חומרים בעירים הנמצאים מעבר למחיצות.  🞐 אם נחסמו יציאות עקב העבודה - יש לשלט יציאות חילופיות.  🞐 מיכלים וצינורות שהכילו חומרים דליקים נשטפו ונוטרלו.  🞐 אם שולב צופה אש - הוא יימצא במקום לאורך כל המשמרת, כולל ההפסקות, וחצי שעה לאחר סיום העבודה.  🞐 לצופה האש יש ציוד כיבוי מתאים ואמצעי אתראה על שריפה.  🞐 אם העבודה מבוצעת במקום מוקף - קיים אישור עבודה מתאים גם לכך.  🞐 ה"מקום המוקף" מוגן ע"י מערכת לגילוי אש ועשן.  🞐 קיימת מערכת שאיבת עשן וכן איוורור מתאים.  🞐 יבוצע הליך מסודר של הדממה, נעילה ושילוט מערכות, אם נדרש. |

**נספח מס' 10.6**

**הדגשי בטיחות לתדרוך הקבלן**

1. דרכי הכניסה למקום העבודה, גבולות מקום העבודה והיכן הם המקומות שבהם יהיה מותר לו לעבוד או לעבור, או שאסורה אליהם הכניסה עליו ועל עובדיו.
2. גידור מקום העבודה וכיסוי אמין ובטוח של פתחים, בורות.
3. מעברים בטוחים להולכי רגל.
4. הצבת שלטי אזהרה והכוונה – סוגי השלטים ומיקומם.
5. גישה לרכבי חירום ואופן הדיווח על תאונות ומקרי חירום.
6. כללי עבודה באש גלויה, התקנת מחיצות והרחקת חומרים דליקים בעת ביצוע עבודות ריתוך וכד'.
7. מניעת דליקות ואמצעים לכיבוי אש ומיקומם.
8. ניקיון וסדר בעת ביצוע העבודה.
9. שימוש בציוד מגן אישי.
10. מיגון מכונות.
11. כללי עבודה בגובה: מניעת נפילות, מניעת גישת אדם לאזור העבודה ומתחתיו, שימוש בסולמות וכד'.
12. כללי עבודה במקומות מוקפים )כניסה לכוכי ביוב, תאי ביקורת, מיכלים וכד'(.
13. סיכונים הנובעים מעצם מגע אפשרי עם בעלי חיים ומזיקים.
14. שימוש בציוד חשמלי תקין ותקני (רציפות הארקה, ממסר פחת, בידוד כפול(
15. עבודה בקרבת קווי מתח חשמליים.
16. איסור עבודה תחת מתח-חי.
17. היתר לעבודה בדרכים.
18. ציות לחוקי התעבורה.
19. ציוד וכלים תקינים.
20. סיכונים ספציפיים שעלולים לגרום לתאונה.